Un antihidróxeno está formado por un antiprotón e un positrón.
En física, o **antihidróxeno** é o átomo de antimateria equivalente ao hidróxeno común. Está formado por un antiprotón e un positrón, polo que ten as mesmas propiedades, pero coas cargas eléctricas invertidas. O seu símbolo químico é H, que é unha H cun macron.

Aniquílase ao contacto cun átomo de hidróxeno, polo que son inestables entre eles. Ao descomporse prodúcense fotóns de luz. Un dos científicos que o pautou foi Robert L. Forward, na revista científica *Mirror Matter Newsletter*.

Historia experimental
---------------------

En 1995, o CERN anunciou a creación de nove átomos de antihidróxeno no experimento PS210, liderado por Walter Oelert e Mario Macri, e o Fermilab confirmou o feito, e pouco despois anunciou a creación doutros 100 átomos de antihidróxeno. Creouse combinando nun acelerador de partículas, 1 antielectrón e 1 antiprotón, arrefriados até case o cero absoluto para frealos e confinalos con campos magnéticos para que non chocasen con átomos normais.

En 2010, científicos do CERN dirixidos por Jeffrey Hangst realizaron o experimento Alpha, mediante o cal lograron a captura e posterior detección de 38 átomos de antihidróxeno. Para iso, os científicos empregaron 10 millóns de antiprotóns e aínda máis positróns e empregaron unha 'trampa' magnética que confina os átomos neutrais ao interactuar cos seus instantes magnéticos.

En 2011 o proxecto Alpha logrou crear máis de 300 átomos de antihidróxeno e almacenalos durante 1000 segundos (16 minutos 40 segundos). Isto permitiu aos científicos deste experimento coñecer máis información sobre a antimateria.

En marzo do 2012, o CERN logrou manipular átomos de antihidróxeno usando microondas, conseguindo a primeira visión dunha pegada antiatómica.

En 2016, o proxecto ALPHA mediu a transición entre os dous niveis enerxéticos máis baixos do antihidróxeno, 1S–2S. Os resultados, idénticos aos do hidróxeno dentro da resolución experimental, apoian a idea da simetría entre materia e antimateria.

Notas
-----

1. ↑  Definicións no *Dicionario da Real Academia Galega* e no Portal das Palabras para *Hidróxeno*.
2. ↑  David H. Freedman. "Antiatoms: Here Today...". *Discover*.
3. ↑  G. Blanford, D. C. Christian, K. Gollwitzer, M. Mandelkern, C. T. Munger, J. Schultz, G. Zioulas (1998). "Observation of Atomic Antihydrogen". *Physical Review Letters* (en inglés) (American Physical Society) **80** (14): 3037–3040. doi:10.1103/PhysRevLett.80.3037. Consultado o 12 de julio de 2014.
4. ↑  D.C. Christian; K. Gollwitzer; M. Mandelkern; C.T. Munger; J. Schultz, G. Zioulas (decembro de 1997). "Observation of Atomic Antihydrogen". *Physical Review Letters* (Fermi National Accelerator Laboratory). FERMILAB-Pub-97/398-E E862 ... p and H experiments
5. ↑  "Atrapan por primera vez la antimateria". *Cienciaplus.com* (Europa Press).
6. ↑  "Cern, atomi di antimateria "intrappolati" per 16 minuti". *La Repubblica*.
7. ↑  "El CERN logra manipular átomos de antimateria". *Cienciaplus.com* (Europa Press).
8. ↑  "Ephemeral antimatter atoms pinned down in milestone laser test".
9. ↑  "Observation of the 1S–2S transition in trapped antihydrogen". doi:10.1038/nature21040.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Antihidróxeno Modificar a ligazón no Wikidata*** |

### Outros artigos

* Antimateria
* Antipartícula
* Positrón
* Gluón
* Fotón
* Bosón de Higgs

### Ligazóns externas

* Páxina web do experimento Alpha
* Merrifield, Michael; Copeland, Ed. "Antihydrogen". *Sixty Symbols*. Brady Haran for the University of Nottingham.

|  |  |
| --- | --- |
| Control de autoridades | 
* Wd: Q216121
* GND: 4581430-2
* JSTOR: antihydrogen
* MAG: 11878816

 |